section_heading: Etnografija
paragraph_text: Hupe su kulturno i jezično srodni s Chilula i Whilkut, koji žive istočno od njihk, i s Tsnungwe ili South Fork Hupa prema jugu. Rijeka Trinity Hupama je značila opstanak jer su ovisili o lovu na kraljevskog lososa. Losos se hvatao velikim trokutastim mrežama i gradnjom drvenih prepreka (neke vrste gatova ili brana) preko rijeke. Ova rijeka nalazi se u srcu zemlje Hupa, na kojoj se danas nalazi Hoopa Valley Rezervat, utemeljen 1864. Kultura Hupa nije bila pod utjecajem bijelaca sve do sredine 19. stoljeća, jedini njihovi kontakti do tada bili su tek sa susjednim domorodačkim zajednicama. Odjeća Hupa pletena je od ‘bear grass’-a (medvjeđe trave), biljke latinski nazvane (Xerophylum tenax).